 ڪراچي (ويب ڊيسڪ) مشهور اداڪار جوڙي سجل علي ۽ احد رضا مير ابوظهبي ۾ سادگي سان نڪاح ڪري ڇڏيو. ڊرامي جي شادي هاڻ حقيقت ۾ تبديل ٿي وئي آهي ۽ ٻنهي ابوظهبي ۾ سادگي سان نڪاح ڪيو آهي. ڊراما سيريل ”يقين ڪا سفر“ ۽ ”يه دل ميرا“ جي پسنديده ترين جوڙي سجل ۽ احد حقيقي زندگي ۾به هڪ ٻئي جا جيون ساٿي بڻجي ويا آهن. سوشل ميڊيا تي احد رضا مير ۽ سجل علي جي نڪاح جي ويڊيو تيزي سان وائرل ٿي رهي آهي جنهن ۾ جوڙي کي شادي جي ڪپڙن ۾ ڏسي سگھجي ٿو. اداڪار جوڙي جي نڪاح جي تقريب ابوظهبي ۾ ٿي جتي سندن ويجهن مائٽن ۽ دوستن شرڪت ڪئي. ٻنهي طرفان شادي جي تاريخ جو اعلان به نه ڪيو ويو هو ۽ اڄ اداڪار جوڙي اوچتو خاموشي سان سادگي سان نڪاح ڪيو آهي. هوڏانهن نڪاح کان اداڪارا سجل علي پنهنجي انسٽاگرام اڪائونٽ تي نالو تبديل ڪندي ”سجل احد مير“ رکي ڇڏيو آهي.